# Vedtekter for Arnøyhamn Bygdelag

Stiftet 18.01.1980

Revidert på årsmøte 27.01.2008

Revidert på årsmøte 26.05.2014

Revidert på årsmøte 15.02.2025

Arnøyhamn Bygdelag er ei forening for folk fra Arnøyhamn eller folk som føler tilknytning til Arnøyhamn.

Alle som bor i Arnøyhamn eller føler tilknytning til stedet har stemmerett på årsmøtet og møter arrangert av Bygdelaget, og kan betale en frivillig støtte-kontingent til laget.

Bygdelaget har som formål:

1. å arbeide for bygdas beste
2. å arbeide for trivsel og sosialt samkvem mellom folk i bygda
3. å ivareta og drifte grendehuset med innbo og eiendom

## ARBEIDSOPPGAVER

1. Ta konkrete initiativ overfor kommunale og andre myndigheter med sikte på å skaffe arbeidsplasser, servicetilbud og spesielle tilbud til bygda, samt å uttale seg om offentlige planer og forslag som angår bygdesamfunnet.
2. Å virke som stedets velforening ved å gjøre det triveligere og penere i bygda gjennom egeninnsats og arbeid for økt offentlig innsats.
3. Å bistå andre lag og foreninger i deres arbeid.
4. Å gi bygdefolk, særlig de unge, innsikt i og trening i organisasjonsarbeid og arbeid i lag.
5. Bygdelaget arbeider ellers med alle saker som naturlig hører inn under lagets og bygdas interesseområde. Dette innbefatter også tilrettelegging av fysisk trening og konkurranse.

ÅRSMØTET

Årsmøtet er bygdelagets høyeste myndighet.

Årsmøtet skal avvikles innen utgangen av februar.

Årsmøtet skal behandle:

--- vedtekter og vedtektsendringer

--- årsmelding og regnskap

--- valg av leder, kasserer, styremedlemmer m/varamedlemmer, revisorer og

valgkomite til neste årsmøte. Også valg av representanter til andre selskap der Bygdelaget har eierandeler.

--- saker som forlanges tatt opp av bygda eller av styret og er meldt inn innen

fastsatt frist

--- tegne eierandeler/aksjer i selskaper som fremmer bygdelagets formål

STYRET

Styret skal bestå av minst 5 medlemmer. Minst 1 styremedlem bør være under 18 år. Styret har på vanlig organisasjonsmessig måte ansvar for lagets drift mellom årsmøtene.

Styret velger sjøl nestleder og sekretær.

Styret plikter å forberede saker for bygdelagsmøter og for årsmøtet, og skal legge fram årsmelding og revidert regnskap for årsmøtet.

BYGDELAGSMØTER

Bygdelagsmøter bør være hovedleddet i lagets organisasjon og bør avholdes så ofte som styret finner det nødvendig eller ønskelig, eller når bygda forlanger det.

Bygdelagsmøter bør bl.a drøfte:

--- planer og forslag fra offentlige myndigheter som angår Arnøya og Arnøy-

hamn

--- konkrete saker som styret vil fremme overfor kommunen og andre instanser

--- dugnader og annen fellesinnsats

TRIVSELSTILTAK

Møteplasser bør være viktig oppgave for bygdelaget å få i stand og administrere.

RESPEKT / TOLERANSE

Bygdelaget skal respektere personers religiøse og politiske innstilling og ikke kreve innsats på felter som strir mot vedkommendes religiøse overbevisning eller bryter med vedtak i vedkommendes politiske parti som han/hun føler seg bundet av.

ENDRING I VEDTEKTENE

Endring av vedtektene kan bare skje på årsmøtet og krever minst 2/3 av avgitte stemmer.

OPPLØSNING

Hvis laget skal oppløses må det skje av minst 2/3 av de avgitte stemmer på to påfølgende ordinære årsmøter. Lagets eiendeler overføres til det formål årsmøtet bestemmer.